Diari Oficial de la Generalitat Valenciana


Sumari del DOGV 8230, del 08-02-2018 (2018/1168)

RESOLUCIÓ de 31 de gener de 2018, de la directora general de Desenvolupament Rural i Política Agrària Comuna, per la qual es procedeix al reconeixement oficial del III Concurs de Vins i II Concurs Oficial de Vins Monovarietals, de Promoció Agroalimentària de Qualitat de la Comunitat Valenciana (PROAVA) 2018.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8230

Data del DOGV
:   08-02-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/1168


Data del document
:   31-01-2018

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural

RESOLUCIÓ de 31 de gener de 2018, de la directora general de Desenvolupament Rural i Política Agrària Comuna, per la qual es procedeix al reconeixement oficial del III Concurs de Vins i II Concurs Oficial de Vins Monovarietals, de Promoció Agroalimentària de Qualitat de la Comunitat Valenciana (PROAVA) 2018. [2018/1168]  
Vist que els vins de la Comunitat Valenciana estan experimentant en els últims anys un enorme creixement tant en volum d'exportació com en qualitat, cosa que situa el nostre territori com una de les zones productores més competitives del vi europeu. Tot això sense oblidar el seu enorme potencial com a instrument de foment del turisme local i de qualitat, vinculat a la protecció i conservació del medi, a la cultura i a les tradicions.  
Vist que en aquest punt tenen gran importància les activitats dirigides a la promoció dels nostres vins, activitats en què juga un paper fonamental la realització de concursos, ja que aquests són una ferramenta molt eficaç per a donar a conéixer la riquesa vitivinícola dels nostres cellers i la qualitat final dels seus productes.  
Vist que l'article 3 de la Llei 2/2005, de 27 de maig, d'ordenació del sector vitivinícola de la Comunitat Valenciana, estableix com un dels principis bàsics de l'actuació pública en l'ordenació vitivinícola la promoció i protecció dels vins de la Comunitat.  
Vist que els articles 24 i 34 de l'esmentada llei estableixen entre els objectius de l'ordenació vinícola el foment de la presència i imatge dels nostres vins, així com la divulgació de la cultura del vi, promovent la millora en la seua qualitat.  
Vista la sol·licitud presentada per l'entitat Promoció Agroalimentària de Qualitat de la Comunitat Valenciana (d'ara en avant PROAVA), entitat sense ànim de lucre i entre els objectius de la qual es troba la promoció, la divulgació, el foment, la millora i l'estímul del consum i del comerç dels productes agroalimentaris de qualitat de la Comunitat Valenciana, perquè es procedisca al reconeixement del III Concurs Oficial de Vi PROAVA 2018, així com el II Concurs Oficial de Vins Monovarietals, així com el seu contingut.  
Vist que en 2016 i 2017 ja es van dur a terme per part de l'esmentada entitat el I Concurs Oficial de Vi PROAVA, i el II Concurs Oficial de Vi PROAVA i I Concurs Oficial de Vins Monovarietals, respectivament, amb un èxit creixent de participació i resultats.  
  
Vist el Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural (DOGV 7620, 22.09.2015), en la seua redacció vigent, en el qual s'estableix la competència de la Direcció General de Desenvolupament Rural i Política Agrària Comuna en matèria de promoció i internacionalització agroalimentària i figures de qualitat diferenciada, resolc:  
  
Primer  
Reconéixer oficialment el III Concurs Oficial de Vins i II Concurs Oficial de Vins Monovarietals, de Promoció Agroalimentària de Qualitat de la Comunitat Valenciana (PROAVA).  
  
Segon  
Les bases per les quals es regulen ambdós concursos poden ser consultades en la següent web de Promoció Agroalimentària de Qualitat de la Comunitat Valenciana:  
http://www.proava.org/bases-concurso-proava-2018/  
  
Tercer  
Contra la present resolució, que posa fi a la via administrativa, pot interposar-se potestativament recurs de reposició davant de la directora general de Desenvolupament Rural i Política Agrària Comuna en el termini un mes, comptat des de l'endemà de la publicació, de conformitat amb el que disposen els articles 114 i 123 de la Llei 39/2015, d'1 d'octubre, del procediment administratiu comú de les administracions públiques; o impugnar-se directament davant dels jutjats contenciosos administratius en el termini de dos mesos, comptat des de l'endemà de la publicació, d'acord amb el que preveuen els articles 8.3, 25.1 i 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que s'utilitze qualsevol altra via que es considere oportuna.  
  
Quart  
Aquesta resolució produirà efectes des de l'endemà de la publicació en el Diari Oficial de la Generalitat Valenciana.  
  
València, 31 de gener de 2018.- La directora general de Desenvolupament Rural i Política Agrària Comuna: María Teresa Cháfer Nácher.